# ИЗБОРНОМ ВЕЋУ ПРАВОСЛАВНОГ БОГОСЛОВСКОГ ФАКУЛТЕТА

*Предмет:* Реферат комисије за избор у звање **редовног професора за ужу научну област Систематска теологија, са пуним радним временом**.

Одлуком Изборног и Наставно-научног већа Православног богословског факултета Универзитета у Београду број 0104-522/4 од 29. октобра 2024. године и решењем број 0205-508/2 од 06. новембра 2024. године, именовани смо у Комисију за припрему реферата о кандидатима за избор у звање **редовног професора за ужу научну област Систематска теологија**, са пуним радним временом, на неодређено време. Конкурс је објављен на званичној интернет презентацији Православног богословског факултета и у публикацији Националне службе за запошљавање „Послови“ бр. 1117-1118 од 06. новембра 2024. године. На конкурс се пријавио само један кандидат: др Александар Ђаковац, ванредни професор на Православном богословском факултету у Београду. После прегледа приспелог конкурсног материјала имамо част и задовољство да Изборном и Наставно-научном већу Православног богословског факултета у Београду поднесемо следећи

# РЕФЕРАТ

**Биографија кандидата**

**Др Александар Ђаковац** рођен је 3. децембра 1971. године у Београду, где је завршио основну и средњу школу. Основне студије на Православном богословском факултету Универзитета у Београду започео је 1991. године, а дипломирао 1998. године. Године 2000, као стипендиста Светог Синода Васељенске патријаршије, уписао је двосеместрални курс новогрчког језика на Аристотеловом универзитету у Солуну, где је положио све прописане испите. Магистрирао је на Православном богословском факултету у Београду 2003. године под менторством Епископа проф. др Игнатија Мидића, одбранивши тезу под насловом „Хришћанско схватање личности (до Св. Максима Исповедника)“. Докторску тезу, под насловом „Онтологија и етика у светлу Христологије Светог Максима Исповедника“, успешно је одбранио на истом факултету 2014. године, такође под менторством проф. др Игнатија Мидића.

Од 2001. до 2006. године обављао је дужност наставника верске наставе у основним и средњим школама на територији Архиепископије београдско-карловачке. У периоду од 2006. до 2012. био је именован за Инспектора за верску наставу у Архиепископији београдско-карловачкој.

Од 2012. године ради на Православном богословском факултету Универзитета у Београду, где је прво био ангажован као асистент, а касније је стекао звања доцента (2015) и ванредног професора (2020). Од 2020. до 2022. године обављао је дужност Шефа катедре за Етику, а од 2022. године је Шефа групе за Систематску теологију. Активно учествује у раду Института за систематско богословље при Православном богословском факултету од његовог оснивања 2018. године, где обавља дужност Заменика управника.

У периоду од 2008. до 2017. године био је Главни и одговорни уредник научног часописа *Теолошки погледи* (ISSN 0497-2597), чије је издавање обновио након деценије неизлажења. У том периоду је овај часопис уврштен на листу нучних часописа Министарства просвете. Од 2010. до 2017. обављао је дужност Главног и одговорног уредника *Православља, новина Српске патријаршије*. Такође, од 2008. до 2011. био је члан Уређивачког одбора листа „Православни катихета – часопис вероучитеља Архиепископије београдско-карловачке“, а од 2013. године до данас је члан Редакцијског одбора научног часописа *Саборност* (ISSN 1450-9148). У периоду од 2017. до 2020. године био је члан Редакцијског одбора научног часописа *Богословље* (ISSN 0006-5714), издање Православног богословског факултета Универзитета у Београду.

Александар Ђаковац је учествовао у пројекту академске размене Erasmus 2017, 2019 и 2020. године, и у пројекту академске размене CEEPUS (Bioethics-network CIIIAT- 0502-06-1516) 2018. и 2023. године. Редовно учествује на годишњим конференцијама о Св. Максиму Исповеднику у организацији Karoli University of the Reformed Chirch in Hungary. Радови са ових скупова се публикују у оквиру *Subsidia Maximiana* која је део едиције *Instrumenta Patristica et Mediaevalia*, у оквиру пројекта *Corpus Christianorum*, Brepols, Turnhout. До сада је одржано пет конференција. На основу одлуке Светог Архијерејског Синода Српске Православне Цркве, био је члан делгације за међурелигијски дијалог и конференције „Религија и здравље у свету после короне“, која је одржана у Ирану 2022. године.

Аутор је *Лексикона хришћанства, јудаизма и ислама*, као и 5 монографских публикација. До сада је објавио 71 научни рад у домаћим и међународним часописима и зборницима и 25 приказа у научним часописима. Уредник је или један од уредника 6 научних зборника, као и већег броја издања стручних превода теолошке литературе и превода извора са класичних језика.

Учестовао је на више десетина трибина, округлих столова, телевизијских и радијских емисија у циљу популаризације теолошке науке, анализе актуелних друштвених и религијских феномена као и промовисању хришћанских и црквених вредности. Бавио се и превођењем стручних теолошких текстова са енглеског и грчког језика, као и изворних патристичких текстова са старогрчког. Између осталог је превео научне монографије: Јован Романидис, *Светоотачко богословље* (ISBN - 86-7768-012-8) са грчког, Христо Јанарас, *Слобода морала* (ISBN - 978-86-84183-19-6), са грчког и енглеског, Филотеј Григоријатски, *Борба у Христу у време апостасије нашег доба* (ISBN - 86-7768-001-2), са грчког, Јосиф Ватопедски, *Учење старца Јосифа Исихасте* (ISBN - 978-86-82555-63-6), са грчког, Димитрије Батрелос, *Византијски Христос: личност, природа и воља у христологији светог Максима Исповедника* (ISBN - 978-86-84183-23-3), са енглеског. Учествовао је и у превођењу Сабраних дела оца Георгија Флоровског на српски језик.

Професор Ђаковац је након избора у претходно звање објавио **три** научне монографске публикације, **13** чланака у високорангираним научним часописима и **10** чланака у зборницима са међународних и домаћих научних конференција.

# Научно-истраживачки рад

Приликом процене научно-истраживачког рада др Александра Ђаковца у области Систематског богословља, потребно је истаћи да је кандидат, како у теоријском тако и у практичном смислу, стекао неопходне и одговарајуће компетенције не само у наведеној области, већ и у другим богословско-научним дисциплинама. Његово научно-истраживачко дело одликује се мултидисциплинарношћу и вишедимензионалношћу, што се оригинално и упечатљиво огледа како у његовом магистарском раду, докторској дисертацији и објављеним монографијама, тако и у научним радовима публикованим у водећим међународним и домаћим научним часописима, зборницима радова са научних скупова, као и другим научним прилозима. Поред тога, приложена библиографија јасно потврђује да кандидат значајно доприноси развоју Систематског богословља, посебно у домену различитих перспектива Догматике и хришћанске етике.

У овом делу Реферата представљамо целокупну библиографију кандидата, и то прво радове објаљене до избора у звање ванредног професора, а потом радове након избора у звање ванредног професора који ће бити и појединачно анализирани.

**Библиографија до избора у звање ванредног професора:**

1) Монографије:

1. Александар Ђаковац, *Небески Јерусалим и секуларно царство: Огледи о Цркви и секуларизму*, Хришћански културни центар др Радован Биговић, Београд, 2018. ISBN: 978-8685273438. COBISS.SR-ID - 269790732
2. Александар Ђаковац, *Речено и неизрециво: дискурзивност азматске онтологије у апоретици светог Максима Исповедника*, Православни богословски факултет Универзитета у Беораду, Институт за теолошка истраживања, Београд, 2018. ISBN 978-8674052013. COBISS.SR-ID – 271267084

2) Чланци

1. А. Ђаковац, „Крат­ки осврт на епо­хал­но от­кри­ће ово­го­ди­шњих до­бит­ни­ка Но­бе­ло­ве на­гра­де за ме­ди­ци­ну“, *Са­бор­ност* 3-4 (2002), 135–142.
2. А. Ђаковац, „Вер­ска на­ста­ва у шко­ла­ма – пут ка Цр­кви“, *Са­бор­ност* 3–4 (2002), 143–153.
3. А. Ђаковац, „По­тре­ба пра­вед­ног су­жи­во­та у на­ци­о­нал­но и ре­ли­гиј­ски ме­шо­ви­тим за­је­дни­ца­ма“, *НУР, ча­со­пис за кул­ту­ру и ислам­ске те­ме*, 1–38 (2003), 5–10.
4. А. Ђаковац, „Ста­ро­је­лин­ска ми­сао и про­блем лич­но­сти“, *Бо­го­сло­вље* 1–2 (2003), 75–102.
5. А. Джаковац, „Кратък поглед към епохалното откритие на тазгодишните носители на Нобелова награда за медицина“, *Християнство и култура* 10.2 (2004), 36-41.
6. А. Ђаковац, „Те­о­ло­ги­ја и би­о­е­ти­ка; Не­ка за­па­жа­ња о те­о­ри­ји ево­лу­ци­је и са­вре­ме­ним ге­нет­ским ис­тра­жи­ва­њи­ма“, у: М. Ситарски (ур.). *Ве­ра, зна­ње, мир*, Београд, Бе­о­град­ска отво­ре­на шко­ла, 2005, 197–212.
7. А. Ђаковац, „Ле­он­ти­је Ви­зан­тиј­ски и ње­гов до­при­нос Пра­во­слав­ној Хри­сто­ло­ги­ји“, *Са­бор­ност*, 1–4 (2005), 71–88.
8. А. Ђаковац, „При­лог раз­у­ме­ва­њу Хри­сто­ло­ги­је Св. Мак­си­ма Ис­по­вед­ни­ка – зна­че­ње пој­ма περιχώρησιϛ“, *Лу­ча* XXI–XXII (2004–2005), 470–476.
9. А. Ђаковац, „Ста­ро­за­вет­не осно­ве хри­шћан­ског схва­та­ња лич­но­сти“, *Ви­до­слов* 40 (2007), 81–100.
10. А. Ђаковац, „Ве­ли­ки Ка­па­до­киј­ски Оци и њи­хо­во бо­го­сло­вље лич­но­сти“, *Ви­до­слов* 42 (2007), 187–214.
11. А. Ђаковац, „Цр­ква, др­жа­ва и по­ли­ти­ка“, *Но­ва срп­ска по­ли­тич­ка ми­сао* (По­себ­но из­да­ње) 1 (2007), 35–42.
12. А. Ђаковац, „Те­о­ло­шки окви­ри ег­зе­ге­зе Св. Мак­си­ма Ис­по­вед­ни­ка“, *Отач­ник* 2 (2009), 495–502.
13. А. Ђаковац, „Бо­лест и здра­вље у пра­во­слав­ном Пре­да­њу“, *Те­о­ло­шки по­гле­ди* 1–3 (2009), 29–34.
14. А. Ђаковац, „Дог­ма­ти­ка оца Ју­сти­на (По­по­ви­ћа) и са­вре­ме­но (срп­ско) бо­го­сло­вље“, *Срп­ска те­о­ло­ги­ја у два­де­се­том ве­ку: ис­тра­жи­вач­ки про­бле­ми и ре­зул­та­ти*, књи­га 4, Богољуб Шијаковић (ур.) 2009, 65–74.
15. А. Ђаковац, „Схватање личности у послеапостолском периоду“, *Видослов* 46, 147-175.
16. А. Ђаковац, „Ес­ха­то­ло­шки ка­рак­тер бла­жен­ста­ва пре­ма Св. Гри­го­ри­ју Ни­ском (до­при­нос раз­ма­тра­њу од­но­са он­то­ло­ги­је и ети­ке у хри­шћан­ству)“, *Те­о­ло­шки по­гле­ди* 1–3 (2010), 85–97.
17. А. Ђаковац, „Пи­смо Св. Мак­си­ма Ис­по­вед­ни­ка уче­ни­ку Ана­ста­си­ју“¸ *Те­о­ло­шки по­гле­ди*, 1 (2012), 3–16.
18. А. Ђаковац, „Теологија Цркве – проблем хришћанске рецепције јелинског појма теологија“, *Богословље* 2 (2013), 157-171.
19. А. Ђаковац, „Освајање среће: осврт на Раселову педагогију“, *Теолошки погледи* 2 (2013), 413-424.
20. A. Đakovac „Religija i nasilje – temeljne pretpostavke i eshatološki realizam“, u: *Religija, odgovornost i tranziciona pravda*, N. Knežević, B. Pаntelić, S. Sremac (ur.), Novi Sad – Beograd, 2014, 12-25.
21. А. Ђаковац, „Неке напомене о Христологији Аполинарија Лаодикијског“, *Богословље* 1 (2014), 207-221.
22. А. Ђаковац, „Апокатастаза и онтологија“, *Богословље* 2 (2014), 156-167.
23. A. Djakovac, „Der Platz der Theologie in der christlichen Überlieferung der Orthodoxen Kirche“, *Philotheos* 2014, 224-236. DOI: 10.5840/PHILOTHEOS20141421
24. А. Ђаковац, „Теолошке основе аскетске традиције Евагрија Понтијског“, *Зборник Матице српске за друштвене науке* 4 (2014), 949-957. DOI: 10.2298/ZMSDN1449949D
25. А. Ђаковац, „Аристотел и Христологија: случај Јована Филопона“, *Теологикон* 3, Велико Трново, 228-239.
26. А. Ђаковац, „Антрополошке и теолошке основе хришћанског односа према рату и насиљу“, у *Зборник радова међународног научног скупа „Православни свет и Први светски рат“*, ур. В. Пузовић, Београд: Православни богословски факултет 2015, 607-621.
27. А. Ђаковац, „Црква у савременом српском друштву“, *Теолошки погледи* 1 (2015), 91-104.
28. A. Djakovac, „Eschatological Realism: A Christian View on Culture, Religion and Violence“, *Philotheos* 15 (2015), 220-231. DOI: 10.5840/PHILOTHEOS20151521
29. А. Ђаковац, „Антрополошки и Христолошки узроци и последице афтартодокетизма Јулијана Халикарнашког“, *Богословље* 1 (2015), 201-214
30. А. Ђаковац, „Проблеми Оригенове Христологије“, *Теолошки погледи* 2 (2015), 237-256
31. А. Ђаковац, „Christus Medicus - Christus Mediator - Christus Totus. Аспекти Августинове Христологије“, *Богословље* 2 (2015), 36-55.
32. А. Ђаковац, „Личност и/или природа: Осврт на Ларшеову критику Митрополита Јована Зизијуласа“,*Саборност* 9 (2015), 57-81. DOI: 10.5937/sabornost9-9771
33. А. Ђаковац, „Употреба и развој појма προαίρεσις од Аристотела до св. Максима Исповедника“, *Theoria* 3 (2015), 69-86 DOI: 10.2298/THEO1503071D
34. А. Ђаковац, „Црква, медији и савременост“, *Међународна конференција: Српска православна Црква у штампаним медијима 2003 – 2013*, В. Вукашиновић (ур.), Београд, 2015, 74-87.
35. A. Đakovac, „Apocatastasis and Predestination: Ontological Assumptions of Origen’s and Augustine’s Soteriologies“, *Bogoslovska smotra* 86(4) (2016), 813-826.
36. A. Djakovac, „Person and Nature, Hypostasis and Substance: The Philosophical Basis of the Theology of John Philoponus“, *Philotheos* 16 (2016), 73-84 . DOI: 10.5840/PHILOTHEOS2016166
37. А. Ђаковац „Личносна димензија времена“, *Црквене студије* 14 (2017), 97-111.
38. A. Djakovac, „Iconical Onthology of St. Maximus the Confessor“, in: *Ars Liturgica, From the Image of Glory to the Imagess of the Idols of Modernity*, (eds. A. Vanca, M. J. Cherry, A. Albu), Alba Iulia, 2017, 57-68.
39. А. Ђаковац „Одговорност Цркве у тумачењу и примању учења Сабора на Криту“, у: *Свети и Велики Сабор: учешће и сведочење Српске Православне Цркве*, Амфилохије Радовић (ур.), Цетиње – Београд, 2017, 386-390.
40. A. Đakovac, „Eshatološko sećanje: stradanje i pomirenje: mogućnost praštanja“,u: *Politike sećanja i zamrznuti konflikt; Postjugoslovenski prostor i širi kontekst*, D. V. Nedeljković, N. Knežević, S. Sremac i D. Gruhonjić (ур.), Novi Sad, Filozofski fakultet, 2017, 7-17.
41. А. Ђаковац, „Религијске матрице: религија, секуларизам и постсекуларизам у постхришћанском полису“, *Култура полиса* 33.2 (2017), 9-24 .
42. А. Ђаковац, „Сабор на Криту: криза саборности“, *Политичка ревија* 2 (2017), 103-118. DOI: 10.22182/PR.5222017.7
43. А. Ђаковац, „Абортусна култура у Србији: биоетички, религијски и национални аспекти, *Национални интерес* 1 (2017), 105-118. DOI: 10.22182/NI.2812017.5
44. A. Djakovac, „Τρόπος ὑπάρξεως bei den Kappadokischen Vätern und bei St. Maximus Confessor“, in: *Durch den Glauben denken. Aufsätze aus der serbischen Theologie heute* (ed. B. Šijaković), Belgrad, Orthodox-Theologische Fakultät, 2017, 119-127.
45. А. Ђаковац, „Есхатолошка димензија покајања“, у: *Покајање, праштање и спасење у савременој (постмодерној) култури*, Златко Матић (ур.), Институт за Систематско богословље ПБФ УБ, Одбор за просвету и културу ЕПБ, Београд – Пожаревац, 2018, 39-56.
46. А. Ђаковац, „Евагрије Понтијски и аскетска традиција египатске пустиње“, *Градац, Чaсопис за књижевност, уметност и клтуру* 206-207 (2018), 65-73.
47. A. Djakovac, „Apocatastasis and Predestination: Ontological Assumptions of Origen’s and Augustine’s Soteriologies“, in: *Ad Orientem. Essays from Serbian Theology Today*, B. Šijaković (ed.), Faculty of Orthodox Theology – St. Sebastian Orthodox Press, Belgrade – Los Angeles, 2018, 103-115.

3) Лексикографске одреднице

1. Александар Ђаковац, *Лек­си­кон хри­шћан­ства, ју­да­и­зма и исла­ма*, Бе­о­град, 2006. ISBN 978-8683469905. COBISS.SR-ID - 135006988
2. Александар Ђаковац, „Предање“ у: *Лексикон библијске егзегезе*, ур. Р. Кубат, П. Драгутиновић, Београд: Библијски институт Православног богословског факултета Универзитета, Службени гласник, 337-338.
3. Александар Ђаковац, „Писмо – Оваплоћење“, у: *Лексикон библијске егзегезе*, ур. Р. Кубат, П. Драгутиновић, Београд: Библијски институт Православног богословског факултета Универзитета, Службени гласник, 305-307.

4) Прикази:

1. Игњатије Мидић, епископ браничевски, Православни катихизис за трећи разред Основне школе, Завод за уџбенике, Београд 2007, ISBN: 978-86-17-14108-8
2. *Вол­фхарт Па­нен­берг*, *Те­о­ло­ги­ја и фи­ло­со­фи­ја. Бе­о­град 2003*, Те­о­ло­шки по­гле­ди 1 (2008), 168–170.
3. Ендрју Лаут, *Извори хришћанског мистичког предања. Од Платона до псеудо-Дионисија Ареопагита*, Београд – Карловац, 2009.
4. Ендрју Лаут, *Свети Јован Дамаскин. Традиција и оригиналност у византијској теологији*, Београд – Карловац, 2010.
5. Здрав­ко Пе­но, *Хри­стос – Но­ва Твар. Аспек­ти пра­во­слав­не ко­смо­ло­ги­је и ан­тро­по­ло­ги­је, Фо­ча – Острог 2009*, *Те­о­ло­шки по­гле­ди* 1–3/2010, 183–185.
6. Све­ти Гри­го­ри­је Па­ла­ма, *О ис­хо­ђе­њу Све­то­га Ду­ха; Про­тив­на­пи­си; По­сла­ни­це*, Бе­се­да, Но­ви Сад, 2012, Пра­во­сла­вље, Но­ви­не срп­ске Па­три­јар­ши­је, 1095/2012, 41.
7. Деј­вид Бред­шоу, Ари­сто­тел на Ис­то­ку и За­па­ду, *Пра­во­сла­вље*, 1096/2012, 38–39.
8. Ilaria L. E. Ramelli, *The Christian Doctrine of Apokatastasis: A Critical Assessment from the New Testament to Eriugena*, Теолошки погледи 2 (2014), 477-480.
9. Марко Николић, *Екуменски односи Српске Православне и Римокатоличке Цркве 1962 - 2000. године*, Теолошки погледи 3 (2014), 761-764.
10. Зоран Крстић, *Црква у друштву: у прошлости и садашњости*, Теолошки погледи 3 (2014), 764-766.
11. Јарослав Пеликан, *Чија је Библија?*, Богословље 1 (2015), 336-338
12. Augustine Casiday, *Reconstructing the Theology of Evagrius Ponticus: Beyond Heresy*, Теолошки погледи 1 (2015), 156-163.
13. David A. Michelson, *The Practical Christology of Philoxenos of Mabbug*, Богословље 1 (2015), 338-341.
14. Pauline Allen and Bronwen Neil, *The Oxford Handbook of Maximus the Confessor*, Теолошки погледи 2 (2015), 442-451.
15. Christopher A. Beeley, *The Unity of Christ: Continuity and Conflict in Patristic Tradition*, Теолошки погледи 2 (2015), 438-442
16. Vasilije Vranic, *The Constancy and Development in the Christology of Theodoret of Cyrrhus*, Богословље 2 (2015), 298-302.
17. *Acta Conciliorum Oecumenicorum* (Ed. Schwartz, Eduard / Straub, Johannes), Multi-volumed work, Богословље 2 (2015), 302-304.
18. Dominic Keech, *The Anti-Pelagian Christology of Augustine of Hippo, 396-430*, Богословље 2 (2016), 288-290.
19. Марк Вернон, *Платонови подкасти: антички водич кроз савремени живот*, Теолошки погледи 1 (2017), 215-217
20. Maximos the Confessor, *On Difficulties in the Church Fathers: The Ambigua, Volume I, Volume II*, Edited and translated by Nicholas Constas, Harvard University Press, 2014. Богословље 1 (2017), 224-226.
21. Ramelli, Ilaria LE. *Social Justice and the Legitimacy of Slavery: The Role of Philosophical Asceticism from Ancient Judaism to Late Antiquity*, Oxford University Press, 2016. Богословље 1 (2017), 226-228 .
22. Drago Đurić, Večnost sveta u antici i srednjem veku, Srpsko filozofsko društvo, Beograd 2015, 423 стр. *Богословље* 2 (2018), 217-220 .

5) Научни преводи:

а) са грчког:

1. Ар­хи­ман­дрит Ге­ор­ги­је Кап­са­нис, *Цр­ква, ме­сто обо­же­ња чо­ве­ка*, Са­бор­ност 3–4, 2000, стр. 149–157. Из­вор­ник: Ἀρχιμανδρίτου π. Γεωργίου, Ἡ Ἐκκλησία, ὁ χῶρος τῆς θεώσεως, Άγιον Όρος, 2000, 28–33.
2. Ар­хи­ман­дрит Ге­ор­ги­је Кап­са­нис, *Обо­же­ње као циљ чо­ве­ко­вог жи­во­та*, Са­бор­ност 1–4, 2000, стр. 77–87. Из­вор­ник: Ἀρχιμανδρίτου π. Γεωργίου, *Ἡ θέωσις, ὡς σκοπὸς τῆς ζωῆς τοῦ ἀνθρώπου*, Άγιον Όρος, 2000, 12–27.
3. Ста­рац Пај­си­је, *Дух Бож­ји и дух ово­га све­та*, у: *Чу­вај­те ду­шу, раз­го­во­ри са стар­цем Пај­си­јем о спа­се­њу у са­вре­ме­ном све­ту*, Бе­о­град 2003, 263–318.
4. Филотеј Григоријатски, *Борба у Христу у време апостасије нашег доба*, За­ду­жби­на Ма­на­сти­ра Хи­лан­да­ра, Бе­о­град 2004. Изворник: Ιερομόναχος Φιλόθεος, *Ο εν Χριστώ αγώνας μέσα στην αποστασία της εποχής μας*, ἐκδ. Ἱ Μ. Ὁσίου Γρηγορίου, 1997.
5. Георгије Капсанис, *Крст Христов и његов значај у нашем животу*, За­ду­жби­на Ма­на­сти­ра Хи­лан­да­ра, Бе­о­град 2004, ISBN: 86-7768-002-2. Изворник: Ἀρχιμ. Γεώργιος Καψάνης, *Ὁ Σταυρός τοῦ Χριστοῦ καί ἡ σημασία του στή ζωή μας*, ἐκδ. Ἱ Μ. Ὁσίου Γρηγορίου, 1998.
6. Архи­ман­дрит Гри­го­ри­је Све­то­го­рац, *Исус Хри­стос*,За­ду­жби­на ма­на­сти­ра Хи­лан­да­ра, Бе­о­град, 2005, ISBN: 978-86-7768-008-4. Из­вор­ник: Ιερομοναχου Γρηγοριου, *Ο Ιησους Χριστος,* Άγιον Όρος 1999.
7. Јо­ван Ро­ма­ни­дис, *Све­то­о­тач­ка те­о­ло­ги­ја*, За­ду­жби­на Ма­на­сти­ра Хи­лан­да­ра, Бе­о­град 2005, ISBN: 978-86-7768-012-1; Из­вор­ник: Ιωάννης Ρωμανίδης, *Πατερική θεολογία*, Παρακαταθήκη, 2004.
8. Јо­сиф Ва­то­пед­ски, *Атонско сведочанство*, Београд – Шибеник, 2013, ISBN: 978-86-82555-63-6. Из­вор­ник: Γέροντος Ιωσήφ, *Άσκηση, η μητέρα του Αγιασμού*, Άγιον Όρος, 1998.

б) са енглеског:

1. Ми­тро­по­лит пер­гам­ски Јо­ван Зи­зи­ју­лас, *О пој­му ауто­ри­те­та*, Са­бор­ност 3–4/2000, 35–45. Из­вор­ник: John D. Zi­zi­o­u­las, *On the Con­cept of Aut­ho­rity*, The Ecu­me­ni­cal Re­vi­ew, Vol. XXI, April 1969, Ge­ne­va.
2. Про­то­је­реј Јо­ван Ро­ма­ни­дис, *Екли­си­о­ло­ги­ја Св. Иг­на­ти­ја Ан­ти­о­хиј­ског*, Са­бор­ност 1/2, 2000, 75–101. Из­вор­ник: Greek Orthodox Theological Review, 7 (1961), 53-77.
3. Про­то­је­реј Алек­сан­дар Шме­ман, *Те­о­ло­ги­ја и Ев­ха­ри­сти­ја*, Са­бор­ност 1–2/2000, 57–75. Из­вор­ник: *Lyturgy and Tra­di­tion – The­o­lo­gi­cal Re­flec­ti­ons of Ale­xan­der Schme­mann*, St. Vla­di­mir’s Se­mi­nary Press, Crest­wo­od: New York, 1990, 69–88.
4. Ми­тро­по­лит Ми­ха­ил (Ста­кос), *До­при­нос Пра­во­сла­вља кре­та­њу ка ује­ди­ње­ној Евро­пи*, Хри­шћан­ство и европ­ске ин­те­гра­ци­је, Бе­о­град, 2003, 319–332. Из­вор­ник: Me­tro­po­li­tan Mic­hael (Sta­kos) of Austria, *The Con­tri­bu­tion of Ort­ho­doxy on the Co­ur­se To­ward a Uni­ted Euro­pe* (URL: http://www.ort­ho­dox­re­se­ar­chin­sti­tu­te.org/ar­tic­les/church\_hi­story/mic­hael\_con­tri­bu­tion\_ort­ho­doxy.htm).
5. Вол­фхарт Па­нен­берг, *Цр­кве и ства­ра­ње европ­ског је­дин­ства*, Хри­шћан­ство и европ­ске ин­те­гра­ци­је, Бе­о­град, 2003, 259–270. Из­вор­ник: Wol­fhart Pan­nen­berg, *The Chur­ces and the Emer­gen­ce of Euro­pean Unity*, in Gra­ce Da­vie et al (eds.), Chri­stian Va­lu­es in Euro­pe, We­stcon Ho­u­se, Cam­brid­ge, 1993, 36–41.
6. Јо­ван Ро­ма­ни­дис, *За­па­жа­ња пра­во­слав­ног хри­шћа­ни­на о вер­ским сло­бо­да­ма*, Хри­шћан­ство и европ­ске ин­те­гра­ци­је, Бе­о­град, 2003, 289–294. Из­вор­ник: John S. Ro­ma­ni­dis. *Re­marks of an Ort­ho­dox Chri­stian on Re­li­gi­o­us Fre­e­dom*, The Gre­ek Ort­ho­dox The­o­lo­gi­cal Re­vi­ew, 1962, 128–134).
7. Јо­ван Ма­јен­дорф, *Је­дин­ство Цр­кве и је­дин­ство чо­ве­чан­ства*, *Хри­шћан­ство и европ­ске ин­те­гра­ци­је*, Бе­о­град, 2003, 271–289. Из­вор­ник: John Meyen­dorff, *The Unity of the Church and the Unity of the Man­kind*, St. Vla­di­mir`s The­o­lo­gi­cal Qu­ar­terly 15:4 (1971) 163–177.
8. Вол­фхарт Па­нен­берг, *Ка­ко раз­ми­шља­ти о се­ку­ла­ри­зму*, Ло­гос, Ча­со­пис сту­де­на­та Пра­во­слав­ног бо­го­слов­ског фа­кул­те­та у Бе­о­гра­ду, Бе­о­град 2006, 209–218. Из­вор­ник: Wol­fhart Pan­nen­berg, *How to Think Abo­ut Se­ku­la­rism*, First Thing 64 1996, 27–32.
9. Ар­хи­е­пи­скоп Хри­сто­ду­лос, *Реч и уло­га Пра­во­сла­вља у Европ­ској Уни­ји*, Хри­шћан­ство и европ­ске ин­те­гра­ци­је, 163–172. Из­вор­ник: The Ar­chbis­hop Chri­sto­du­los, The Word and Ro­le of Ort­ho­doxy in the Euro­pean Union (URL: http://ort­ho­dox­ru.eu/in­dex.php?con­tent=ar­tic­le&ca­te­gory=pu­bli­ca­ti­ons&id=2004–05–17&lang=en).
10. Ми­тро­по­лит пер­гам­ски Јо­ван (Зи­зи­у­лас), *Апо­стол­ски кон­ти­ну­и­тет Цр­кве и апо­стол­ско пре­јем­ство у пр­вих пет ве­ко­ва*, Са­бор­ност 1–2/2006, 33–55, Из­вор­ник: Mi­tro­po­li­tan John (Zi­zi­o­u­las), *Apo­sto­lic Con­ti­nu­ity of the Church and Apo­sto­lic Suc­ces­sion in the First Fi­ve Cen­tu­ri­es*, Lo­u­vian Stu­di­es 21 (1996) 153–16.
11. Хри­сто Ја­на­рас, *Сло­бо­да ето­са*, Ка­ле­нић, 2007, ISBN: 987-86-84183-19-6. Из­вор­ник: Chri­stos Yan­na­ras, *The Fre­e­dom of Mo­ra­lity*, Crest­wo­od, New York, 1984.
12. Ди­ми­три­ос Ба­тре­лос, *Ви­зан­тиј­ски Хри­стос – лич­ност, при­ро­да и во­ља у хри­сто­ло­ги­ји Све­тог Мак­си­ма Ис­по­вед­ни­ка*, Ка­ле­нић, 2008, ISBN: 978-86-84183-23-3. Из­вор­ник: De­me­tri­os Bat­hrel­los, *The Byzan­ti­ne Christ Per­son, Na­tu­re, and Will in the Chri­sto­logy of Sa­int Ma­xi­mus the Con­fes­sor*, Ox­ford Uni­ver­sity Press, 2007.
13. Ми­тро­по­лит пер­гам­ски Јо­ван (Зи­зи­у­лас), *Ру­ко­по­ло­же­ње – са­кра­мент?*, Црква у тајни пројављена. Огледи из евхаристијског богословља, Пожаревац, 2012, 119-128. Из­вор­ник: John Zi­zi­o­u­las, *Or­di­na­tion – A Sac­ra­ment?*, Con­ci­li­um, 4/8, 1972, 33–39.
14. Ми­тро­по­лит пер­гам­ски Јо­ван (Зи­зи­у­лас), *Размишљања о Кр­ште­њу, Ми­ро­по­ма­за­њу и Ев­ха­ри­сти­ји*, Црква у тајни пројављена. Огледи из евхаристијског богословља, Пожаревац, 2012, 101-118. Из­вор­ник: J. D. Zi­zi­o­u­las, *So­me Re­flec­ti­ons on Bap­tism, Con­fir­ma­tion and Euc­ha­rist*, *So­bor­nost*, se­ri­es 5, 9/1969, 644–652.
15. Бра­јан Да­леј, *«Не­бе­ски чо­век» и «Веч­ни Хри­стос»: Апо­ли­на­ри­је и Гри­го­ри­је Ни­ски о лич­ном иден­ти­те­ту Спа­си­те­ља*, Те­о­ло­шки по­гле­ди 1–3/2010, 97–114. Из­вор­ник: Brian E. Da­ley, S. J. *„He­a­venly Man“ and „Eter­nal Christ“: Apol­li­na­ri­us and Gre­gory of Nyssa on the Per­so­nal Iden­tity of the Sa­vi­or*, *Jo­ur­nal of Early Chri­stian Stu­di­es* 10:4, 2002, 469–488.
16. Георгије Флоровски, *Богословске студије*, За­ду­жби­на ма­на­сти­ра Хи­лан­да­ра, Бе­о­град 2005, ISBN: 86-7768-014-4; Изворник: Collected Works of Georges Florovsky, Vols. III, IV, X, Belmont, Massachusetts.
17. Георгије Флоровски, „Извор византијске теологије“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 7-11.
18. Георгије Флоровски, „Наслеђе Новог Завета“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 13-41.
19. Георгије Флоровски, „Очување наслеђа“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 43-51.
20. Георгије Флоровски, „Најранији хришћански писци“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 53-103.
21. Георгије Флоровски, „Св. Иринеј Лионски и Климент Александријски“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 147-170.
22. Георгије Флоровски, „Најважнија схватања раних Апологета“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 171-180.
23. Георгије Флоровски, „Монархијанство“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 181-197.
24. Георгије Флоровски, „Тертулијан и Иполит“, *Светоотачко богословље 1, Напред, ка Оцу*, Пожаревац: Епархија браничевска, Одбор за просвету и културу, 2019, 199-224.
25. Георгије Флоровски, „Оригенизам и аријанизам“, *Светоотачко богословље 2, Једносуштан Оцу*, Пожаревац: Епархија браничевска, Одброр за просвету и културу, 2019, 35-65.
26. Георгије Флоровски, „Никеја и Васељенски Сабор“, *Светоотачко богословље 2, Једносуштан Оцу*, Пожаревац: Епархија браничевска, Одбор за просвету и културу, 2019, 127-157.
27. Георгије Флоровски, „Антропоморфити египатске пустиње“, *Светоотачко богословље 2, Једносуштан Оцу*, Пожаревац: Епархија браничевска, Одбор за просвету и културу, 2019, 179-188.
28. Георгије Флоровски, „Теофил Александријски и Апа Апф из Пемдје“, *Светоотачко богословље 2, Једносуштан Оцу*, Пожаревац: Епархија браничевска, Одбор за просвету и културу, 2019, 189-234.
29. Георгије Флоровски, „Од Никеје до Ефеса“, *Светоотачко богословље 3, Светлост Кападокије*, Пожаревац: Епархија браничевска, Одбор за просвету и културу, 2019, 3-67.
30. Георгије Флоровски, „Теодор Мопсуестијски“, *Светоотачко богословље 4, О смрти Сина*, Пожаревац: Епархија браничевска, Одбор за просвету и културу, 2019, 3-27.
31. Георгије Флоровски, „Несторије“, *Светоотачко богословље 4, О смрти Сина*, Пожаревац: Епархија браничевска, Одбор за просвету и културу, 2019, 29-137.
32. Георгије Флоровски, „Св. Кирило Александријски (2)“, *Светоотачко богословље 4, О смрти Сина*, Пожаревац: Епархија браничевска, Одбор за просвету и културу, 2019, 139-201.
33. Георгије Флоровски, „Пут за Халкидон“, *Светоотачко богословље 5, Несливено и нераздељиво*, Пожаревац: Епархија браничевска, Одбор за просвету и културу, 2019, 61-67.
34. Георгије Флоровски, „Појава монофизитства“, *Светоотачко богословље 5, Несливено и нераздељиво*, Пожаревац: Епархија браничевска, Одбор за просвету и културу, 2019, 69-79.
35. Георгије Флоровски, „Сабор у Халкидону“, *Светоотачко богословље 5, Несливено и нераздељиво*, Пожаревац: Епархија браничевска, Одбор за просвету и културу, 2019, 81-91.
36. Георгије Флоровски, „Теодорит Кирски“, *Светоотачко богословље 5, Несливено и нераздељиво*, Пожаревац: Епархија браничевска, Одбор за просвету и културу, 2019, 93-135.
37. Георгије Флоровски, „Св. Јован Златоусти: пророк милосрђа“, *Светоотачко богословље 5, Несливено и нераздељиво*, Пожаревац: Епархија браничевска, Одбор за просвету и културу, 2019, 169-177.
38. Георгије Флоровски, „Св. Григорије Палама и Предање Отаца“, *Светоотачко богословље 6, Спомен победе*, Пожаревац: Епархија браничевска, Одбор за просвету и културу, 2019, 201-219.
39. Георгије Флоровски, „Тајна Таворске светлости“, *Светоотачко богословље 6, Спомен победе*, Пожаревац: Епархија браничевска, Одбор за просвету и културу, 2019, 221-229.
40. Георгије Флоровски, „Патристика и савремена теологија“, *Светоотачко богословље 6, Спомен победе*, Пожаревац: Епархија браничевска, Одбор за просвету и културу, 2019, 233-239.
41. Георгије Флоровски, „Друштвени проблем у Источној Православној Цркви“, *Теологија културе 1, Небеско друштво*, Пожаревац: Епархија браничевска, Одбор за просвету и културу, 2018, 31-45.
42. Георгије Флоровски, „Развој концепта људске слободе код Достојевског“, *Теологија културе 1, Небеско друштво*, Пожаревац: Епархија браничевска, Одбор за просвету и културу, 2018, 109-119.

**Библиографија након избора у звање ванредног професора**

Монографије:

1. Александар Ђаковац, *Исти јуче, данас и у векове: Огледи из Христологије*, Православни богословски факултет Универзитета у Беораду, Институт за теолошка истраживања, Београд, 2020. ISBN 978-86-7405-221-1. COBISS.SR-ID - 31907849
2. Александар Ђаковац, *Увод у хришћанску етику: историјски контекст*, Пожаревац: Епархија браничевска, Одбор за просвету и културу, 2024.ISBN - 978-86-82200-08-6 COBISS.SR-ID – 149404937
3. Александар Ђаковац, *Тројичност Божије једноставности: есенцијализам и релациона онтологија*, Пожаревац: Епархија браничевска, Одбор за просвету и културу: Православни богословски факултет Универзитета у Београду, Институт за Систематско богословље, 2024. ISBN - 978-86-82200-09-3 COBISS.SR-ID – 152476681

Чланци:

1. А. Ђаковац, „Догматика оца Јустина Ћелијског у историјском и савременом контексту“ у: Б. Лубардић, В. Цветковић (ур.), *Мисао и мисија Светог Јустина Поповића: међународни тематски зборник*, Београд: Институт за филозофију и друштвену теорију Универзитета у Београду, 2019, 261-278. ISBN - 978-86-80484-47-1. COBISS.SR-ID - 282109452 **М14**
2. А. Ђаковац, „Ко су били Терапеути у *Vita Contemplativa* Филона Александријског?“, *Теолошки погледи* 52.3 (2019), 601-618. COBISS.SR-ID - 282028556 **М51** (према посебној одлуци Универзитета у Београду, закључно са 2023)
3. А. Ђаковац, „Св. Августин: *admirabile commercium* и обожење“, *Богословље* 2 (2019), 64-85. COBISS.SR-ID - 282142476 **М5**1
4. А. Ђаковац, „Богословље Катихизиса Јована Рајића у друштвеном и историјском контексту“, *Зборник Матице српске за друштвене науке*, 173.1 (2020), 15-24. DOI: 10.2298/ZMSDN2073015D **М24**
5. A. Đakovac, „Logos kod Filona Aleksandrijskog: Sinteza dve tradicije“, *Theoria* 4 (2020), 5-15. DOI: /10.2298/THEO2004005D **М24**
6. А. Ђаковац, „Икономијска тријадологија: Иринеј Лионски, Тетрулијан и Иполит“, *Богословље* 2 (2020), 19-39. COBISS.SR-ID – 29245449 **М51**
7. А. Ђаковац, „Маркел Анкирски: Писмо папи Јулију и фрагменти 42, 48 и 113 из *Против Аестерија*“, *Теолошки погледи* 53.1 (2020), 9-18. COBISS.SR-ID – 14085129 DOI: 10.46825/tv/2020-1-009-018 **М51** (према посебној одлуци Универзитета у Београду, закључно са 2023)
8. А. Ђаковац, „Св. Иполит Римски: Против Ноетија“, *Теолошки погледи* 53.2 (2020), 333-352. DOI: 10.46825/tv/2020-2-333-352 COBISS.SR-ID - 21593097 **М51** (према посебној одлуци Универзитета у Београду, закључно са 2023)
9. А. Ђаковац, „Аскетске стратегије у *Vita Contemplativa* Филона Александријског“ у: *Видјехом свјет истиниј: Исихазам у животу Цркве српских и поморских земаља, Зборник радова научног скупа (Манастир Тумане, 14. Септембар 2019)*, З. Матић (ур.), Београд – Пожаревац: Институт за систематско богословље ПБФ БУ – Одбор за просвету и културу ЕПБ, 2020, 53-71. ISBN - 978-86-87329-78-2; COBISS.SR-ID - 281767948 **М61**
10. А. Ђаковац, „Татијан Асирац и његово место у развоју хришћанског богословља“, *Теолошки погледи* 53.3 (2020), 605-636. COBISS.SR-ID - 28547337 DOI: 10.46825/tv/2020-3-605-636 **М51** (према посебној одлуци Универзитета у Београду, закључно са 2023)
11. А. Ђаковац, „Ричард од Светог Виктора: личност и постојање“, *Саборност* (2020), 95-114. DOI: 10.5937/sabornost2014095D **M24** (према посебној одлуци Универзитета у Београду, закључно са 2023)
12. А. Ђаковац, „Да ли је онтологија Кападокијских Отаца релациона? Ипостас као начин постојања (τρὁπος ἠπαρξεως) и однос (σχέσις)“, *Вера и мисао у вртлогу времена: међународни зборник радова у част митрополита Амфилохија (Радовића) и епископа Атанасија (Јевтића)*, А. Јефтић, М. Кнежевић, Р. Кисић (ур.), Београд: Православни богословски факултет Универзитета у Београду, Подгорица: Матица српска – Друштво чланова у Црној Гори, Фоча: Православни богословски факултет „Свети Василије Острошки“, 2021, 387-407. ISBN - 978-86-7405-231-0; COBISS.SR-ID - 32610313 **M14**
13. А. Ђаковац, „Кретање, непрестано напредовање и стремљење (ἐπέκτασις) према светом Григорију Ниском“, *Theoria* 2 (2021), 5-24. DOI: 10.2298/THEO2102005D **М24**
14. А. Ђаковац, „Псеудоепиграф *Epistula Apostolorum* и његово место у развоју ране црквене теологије“, *Саборност* (2021), 15-30. **M51** DOI: 10.5937/sabornost2115015D (према посебној одлуци Универзитета у Београду, закључно са 2023)
15. A. Djakovac, „Soul according to St. Maximus the Confessor: Entity or Person?“, Vinzent M., Mitralexis S. (eds.), *Studia Patristica, Vol. CXXI - Papers presented at the Eighteenth International Conference on Patristic Studies held in Oxford 2019 (Volume 18: Individuality, Knowledge, Virtue and Existence in Maximus the Confessor)*, Peeters, 2021, 67-82. ISBN: 9789042947702. Doi: https://doi.org/10.2307/j.ctv27vt503.9. **M31**
16. А. Ђаковац, „Црквене службе и клерикализам: секуларизам из еклисиолошке перспективе“ у: *Место еклисиологије у савременом систематском богословљу* (11.фебруар 2021.), ур. З. Матић, Р. Кисић, А. Ђаковац, Београд – Пожаревац: Институт за систематско богословље ПБФ БУ – Одбор за просвету и културу ЕПБ, 2021. ISBN - 978-86-7405-237-2 COBISS.SR-ID - 35705865 **М61.**
17. A. Djakovac, „Fr. Nikolaj Velimirović in England (1915–1919): A Theological Response to War, Violence and Evil“, in: *Bishop Nikolaj Velimirović: Old Controversies in Historical and Theological Context*, Vladimir Cvetković and Dragan Bakić (eds.), Belgrade: Institute for Balkan Studies, 2022, pp. 61-77. ISBN - 978-86-7179-120-5 COBISS.SR-ID – 82900233 **М14**
18. A. Djakovac, „Maximus' Relational Ontology: πρός τι and σχέσις“, in: *Studies in Maximus the Confessor's Opuscula Theologica et Polemica: Papers collected on the occasion of the Belgrade Colloquium on Saint Maximus, 3-4 February 2020*, Vladimir Cvetkovic, Alexis Leonas (eds.), Turnhout: Brepols Publishers, 2022. pp. 61-77. ISBN: 978-2-503-60083-3 Doi: 10.184/M.IPM-EB.5.131018 **М31**
19. А. Ђаковац, „Универзалност и партикуларност спасења у Христу?“ у: *Место сотириологије у савременом систематском богословљу*, З. Матић А. Ђаковац, Р. Кисић (ур.), Институт за систематско богословље ПБФ УБ, Београд, 2022, 97-124. ISBN - 978-86-7405-238-9; COBISS.SR-ID - 80683273 **М61**
20. А. Ђаковац, „Сурет филозофије и хришћанства код св. Григорија Ниског“, *Theoria* 66.4 (2023), 169-181. DOI\_ 10.2298/THEO2304169D **М24**.
21. А. Ђаковац, „Метафорички језик теологије: прилог разумевању односа теологије, науке и културе“, *Црквене студије* 20 (2023), 181-192. DOI: 10.18485/ccs\_cs.2023.20.20.10 **М23**
22. А. Ђаковац, „Личност и суштина: Осврт на негативну рецепцију теологије личности митрополита Јована Зизијуласа“ у: *Допринос митрополита пергамског Јована (Зизијуласа) савременом систематском богословљу*, З. Матић, Р. Кисић, А. Ђаковац (ур.), Београд – Пожаревац: Институт за Систематско богословље ПБФ УБ, Одбор за просвету и културу ЕПБ, 2024, 43-66. ISBN - 978-86-7405-239-6; COBISS.SR-ID - 148242697 doi: 10.46793/MitJovan23.043DJ **М61**
23. А. Ђаковац, „Патристичка егзегеза и верска настава“, *Свето Писмо у верској настави: зборник радова са научног скупа, Београд, Библијски институт Православног богословског факултета (23. септембар 2023. године)*, Београд: Православни богословски факултет Универзитета, Библијски институт: Одбор за верску наставу Архиепископије београдско-карловачке, 2024, 221-230. ISBN - 978-86-7405-277-8; COBISS.SR-ID - 151978249 **М63**

Најзначајнији рад који је др Александар Ђаковац објавио после избора за ванредног професора (2020) представља научна монографија ***Тројичност божије једноставности: есенцијализам и релациона онтологија*, Пожаревац: Епархија браничевска, Одбор за просвету и културу, Православни богословски факултет Универзитета у Београду, Институт за Систематско богословље, 2024 (ISBN - 978-86-82200-09-3)**. У својој књизи, аутор истиче потребу за језгровитим и информативним прегледом историјског развоја Тријадологије, значајног елемента хришћанског *Вјерују*. Иако су многи српски теолози, попут Светог Јустина Поповића, епископа Атанасија Јевтића и епископа Игнатија Мидића, дали значајан допринос на овом пољу, аутор примећује да још увек недостаје детаљнија анализа кључних момената који су формирали учење о Светој Тројици. Ова монографија анализира фундаменталне елементе развоја Тријадологије на хришћанском Истоку и Западу, истичући међусобну повезаност и међузависност тих теолошких традиција. Аутор успева да пронађе праву равнотежу између детаљног испитивања и општих закључака, чувајући се од претеране симплификације која би могла довести до погрешног читања извора. Фокус књиге је на развоју ове теме у западном хришћанству, које је у српској теолошкој мисли недовољно обрађено, али од великог значаја, како за разумевање Православне мисли, тако и за екуменски дијалог. Аутор теми приступа из угла учењао божанској једноставности, што представља иновативни приступ у анализи овог сложеног питања. Књига пружа језгровит али информативан приказ развоја догмата о Светој Тројици, чиме даје важан допринос савременој теолошкој литератури. У овој монографији аутор развија и споствене идеје и аналитичке приступе разматрању односа есенцијализма који карактерише латинско богословско искуство у тријадологији и релационе онтологије која је својствена хришћанском Истоку.

Вредно је истаћи да је кандидат, од избора у претходно звање, објавио још једну монографску публикацију под називом ***Увод у хришћанску етику: историјски контекст*, Пожаревац: Епархија браничевска, Одбор за просвету и културу, 2024. (ISBN: 978-86-82200-08-6)** која представља пропедевтику намењену студентима и читаоцима који желе да стекну основна знања о хришћанској етици у њеном историјском оквиру. Аутор јасно наводи да је ова књига осмишљена као кратки преглед који не претендује на исцрпност или свеобухватност, већ на постављање темеља за даље и дубље истраживање. Посебан акценат је стављен на хронолошки приказ етичких мишљења која су претходила хришћанској етици, као и на оне која су произашла из ње, уз компаративни осврт на друге религијске етичке системе. Библијској и светоотачкој етици је посвећено мање простора него што би се то очекивало од једног прегледа хришћанске етике, али је то учињено са добрим разлогом пошто аутор планира објављивање још једне публикације која ће се детаљно бавити искључиво различитим аспектима хришћанске етике. Циљ ове монографије је представљање хришћанске етике у историјском контексту развоја етичких идеја, што представља иновативан приступ овој теми, омогућавајући читаоцима да кроз компаративне анализе боље разумеју посебности хришћанских етичких концепција.

Кандидат је објавио још једну монографску публикацију под насловом ***Исти јуче, данас и у векове: oгледи из Христологије*, Београд: Православни богословски факултет Универзитета, Институт за теолошка истраживања, 2020. (ISBN - 978-86-7405-221-1)**. Иако је ова монографска публикација већим делом састављена од радова који су раније објављени, она садржајно представља целину која пружва важне увиде у развој христологије. Ова књига представља плод дугогодишњих истраживања патристичке христологије, са фокусом на учења која су током историје Цркве била спорна, али која су одиграла важну улогу у формирању христологије. Овај рад настоји да српским читаоцима и студентима теологије приближи мање познате, али значајне христолошке идеје које су утицале на развој догматике Цркве. Главна теза ове монографије је да су све неуспешне христолошке концепције настале из покушаја да се тајна оваплоћења протумачи кроз непосредан однос природа у Христу. Аутор тврди да је једино појам личности, како су га утврдили Кападокијски оци, адекватан за правилно разумевање оваплоћења Бога који је постао савршени човек, остајући савршени Бог. Овај приступ нуди теолошку анализу која повезује тријадологију са христологијом и указује на ограниченост „природне“ христологије у покушају да објасни мистерију Бога који постаје човек.

У периоду од претходног избора у звање, др Александар Ђаковац је обајавио већи број научних чланака (укупно **23**) који су публиковани у домаћим и страним научним часописима и зборницима.

**1)** **„Метафорички језик теологије: прилог разумевању односа теологије, науке и културе“**, ***Црквене студије* 20 (2023), 181-192. DOI: 10.18485/ccs\_cs.2023.20.20.10** (**М23)**.

У овом чланку аутор испитује језик теологије у савременом свету и однос тог језика према културним и научним кретањима. Језик теологије је инхерентно метафоричан, пошто је њен задатак да искаже чињенице Божијег откровења које трансцендирају уобичајена искуства овог света. Теолошки језик стога уводи секуларне појмове, идеје и парадигме у сопствени референтни оквир, нужно користећи научне и културне евиденције које преводи у синтаксу сопственог наратива. У данашње време, када се културне и научне парадигме брзо мењају, теологија мора да покаже нарочиту флексибилност, а да притом остане верна истини вере која је једном предата светима. Аутор пружа анализу искушења и предности традиционалног теолошког наратива, и указује на могућа решења креативног превазилажења уочених недостатака, како би блага еванђеоска вест била успешно пренета новим нараштајима. У овом раду кандидат даје несумњив допринос разумевању феномена теолошког језика што представља важан допринос систематској теологији.

**2)** **„Да ли је онтологија Кападокијских Отаца релациона? Ипостас као начин постојања (τρὁπος ἠπαρξεως) и однос (σχέσις)“**, ***Вера и мисао у вртлогу времена: међународни зборник радова у част митрополита Амфилохија (Радовића) и епископа Атанасија (Јевтића)*, А. Јефтић, М. Кнежевић, Р. Кисић (ур.), Београд: Православни богословски факултет Универзитета у Београду, Подгорица: Матица српска – Друштво чланова у Црној Гори, Фоча: Православни богословски факултет „Свети Василије Острошки“, 2019, 387-407. ISBN: 978-86-7405-231-0; COBISS.SR-ID - 32610313** (**M14)**.

У овом раду аутор анализира неке од кључних тријадолошких појмова богословља кападокијских Отаца и настоји да докаже да из њиховог учења произилази специфична релациона онтологија. Аутор показује да ипостас не може бити сведена на партикуларну природу са својствима, јер се ипостасна својства Свете Тројице односе искључиво на стварност односа. Јединствена ипостасна својства, која се означавају као нерођеност, рођеност и исхођење, представљају начин постојања (τρόπος ὑπάρξεως) конкретних Личности и називи су за однос (σχέσις) који те Личности међусобно имају. У истом кључу треба схватити и учење о монархији Оца, односно о Оцу као извору Божијег јединства и једности. Анализа извора коју кандидат предлаже у овом раду доприноси бољем разумевању феномена релационе онтологије који заузима значајно место у савременим истраживањима на пољу уже научне области систематска теологија. Овај чланак је објављен 2019. године током трајања процеса кандидата за избор у ванредног професора, и није том приликом коришћен.

**3)** **„Fr. Nikolaj Velimirović in England (1915–1919): A Theological Response to War, Violence and Evil“**, **in: *Bishop Nikolaj Velimirović: Old Controversies in Historical and Theological Context*, Vladimir Cvetković and Dragan Bakić (eds.), Belgrade: Institute for Balkan Studies, 2022, 61-77. ISBN: 978-86-7179-120-5.** **(М14)**.

Аутор истражује како су зло, бруталност Првог светског рата и антрополошки универзализам Николаја Велимировића обликовали његово теолошко разумевање рата и насиља. Он оспорава став да је Николајев универзализам био укорењен у „славофилској идеализацији сеоског живота“, тврдећи да је, уместо тога, произашао из еванђељског осећаја заједнице свих људи на земљи. Према Николају, ратови су били последица изгубљених унутрашњих битака против грехова у души сваког појединца. Аутор даље тврди да Николајева критика Европе није узрокована њеним рационализмом, већ ратовима и насиљем који су избили у њеном средишту. Он сматра да су Европљани, напустивши хришћанство, изгубили унутрашњу борбу са пороцима, што је довело до замене рата против греха ратом међу људима. Идеја личне жртве је кључна у Николајевим ставовима о рату, насиљу и злу, јер само прихватањем жртве човек може задобити живот. Све појединачне жртве су укључене у Христову жртву, коначног Спаситеља историје, и само повратак хришћанства у Европу може донети мир и љубав. Ова анализа становишта св. Николаја Велимировића представља пажње вредан допринос бољем разумевању фундаменталних концепција хришћанске етике, нарочито у контексту српске теолошке мисли.

**4)** **„Догматика оца Јустина Ћелијског у историјском и савременом контексту“**, **у: Б. Лубардић, В. Цветковић (ур.), *Мисао и мисија Светог Јустина Поповића: међународни тематски зборник*, Београд: Институт за филозофију и друштвену теорију Универзитета у Београду, 261-278. ISBN - 978-86-80484-47-1. COBISS.SR-ID - 282109452 (М14)**.

У овом раду аутор истиче да *Догматика* оца Јустина Поповића и даље ужива висок углед у православном свету, што потврђује и недавни превод на грчки језик. Ово дело често се цитира и неретко се користи као критеријум православног учења. Управо због тога, оно заслужује непристрасно разматрање. У чланку се врши анализа кључних области Јустинове тријадологије, христологије, есхатологије и еклисиологије, са фокусом на елементе који могу бити нејасни или упитни. Аутор показује да проблеми са којима се св. Јустин суочава у представљању ових области чине основу његовог целокупног виђења кључних елемената хришћанске теологије. Недостатци и слабости овог виђења су главна тема чланка, уз уверење да само критички приступ може открити праву величину Јустиновог дела.

**5)** **„Богословље Катихизиса Јована Рајића у друштвеном и историјском контексту“**, ***Зборник Матице српске за друштвене науке*, 173.1 (2020), 15-24. DOI: 10.2298/ZMSDN2073015D** (**М24)**.

У овом раду Кандидат анализира Катихизис Архимандрита Јована Рајића, попуњавајући тако значајну празнину у истраживању развоја догматског богословља на српском говорном подручју. Иако Рајићев *Катихизис* не представља оригиналан допринос српској теологији, историјски контекст његовог настанка чини га изузетно значајним. Стога теолошка анализа *Катиизиса* у обзир мора да узме специфичне околности његовог настанка. Рајићев *Катихизис* је под значајним утицајем латинског теолошког наслеђа, што се може утврдити и према распореду грађе и према садржају. Међутим, Рајић је у датом историјском моменту, писањем и објављивањем свог Катихизиса, успео да спречи још један у низу покушаја унијаћења православног српског становништва у Аустроугарској монархији. Утицаји латинског теолошког наслеђа на Рајића су значајни, и ти утицаји ће се наставити и у каснијим временима, па је због тога важно њихово расветљавање и препознавање. Аутор утвршује да се ови утицаји могу сагледати на барем три основе. Први се огледа у самом распореду грађе, други у њеној обради, а трећи у изостанку специфично православних становишта. Према аутору, крајњи суд о *Катихизису* се мора донети на основу историјског контекста његовог настанка.

**6) „Logos kod Filona Aleksandrijskog: Sinteza dve tradicije“, *Theoria* 4 (2020), 5-15. DOI: /10.2298/THEO2004005D (М24)**.

Појма „Логос“ је од прворазредног значаја за разумевање догматског развоја црквене теологије, како на пољу Христологије тако и на пољу Тријадологије. За његово разумевање је потребно темељно познавање историјског развоја употребе овог појма, при чему мисао Филона Александријског игра нарочито значајну улогу. Аутор представља главне аспекте схватања логоса код Филона Александријског, истичићи да је Филонова рецепција овог појма нарочито значајна због тога што су његови увиди битно утицали на развој патристичке философије и систематске теологије, а ти су се утицаји, посредовањем схоластике, рефлектовали и на савремено доба. Филон има веома важну улогу у стварању јудео-хришћанског наслеђа, и представља значајну карику за разумевање формирања основних матрица овог погледа на свет, пошто је код њега по први пут извршена темељна синтеза семитског и хеленског наслеђа. Употреба појма логос у тој синтези показује се као једна од кључних, будући да је управо тај појам, који никада није изгубио свој философски значај, делимично и захваљујући Филону, поистовећен са Сином Божијим у хришћанском предању. Исцрпна анализа појма логос код Филона Александријског коју аутор нуди, представља несумњив допринос темељнијем схватању овог кључног богословског термина, што доприноси бољем разумевању различитих тема систематске теологије.

**7)** **„Кретање, непрестано напредовање и стремљење (ἐπέκτασις) према светом Григорију Ниском“**, ***Theoria* 2 (2021), 5-24. DOI: 10.2298/THEO2102005D** (**М24)**.

Као што је добро познато, идеја кретања има прворазредну улогу у догматској и систематској теологији. Овај појам је нарочито значајан за разумевање Тријадологије али има значајне реперкусије и на антропологију и посебно на сотириологију. У овом раду, користећи пример св. Григорија Ниског, аутор истражује на који начин и на којој основи је идеја кретања као напредовања доживела своју трансформацију у неоплатонизму и хришћанској теологији. Аутор показује да се елементи ове идеје јављају код Плотина и појединих патристичких аутора, али да је коначно уобличење и разраду доживела првенствено у делу светог Григорија Ниског, који је признат као најзаслужнији за њено постулирање. Последице овог учења касније ће се осетити и у делима других Отца Црква као што су св. Максима Испиведник и св. Григорије Палама, што ће допринети уобиличавању православне сотириологије. Представљеном анализом аутор даје допринос разумевању једног од појмова чија је важност за систематску теологију несумњива.

**8)** **„Сурет филозофије и хришћанства код св. Григорија Ниског“**, ***Theoria* 66.4 (2023), 169-181. DOI: 10.2298/THEO2304169D (М24)**.

У овом чланку испитује се сусрет античке философије и хришћанства кроз креативну синтезу Светог Григорија Ниског. Аутор указује на оригиналност Григоријевог приступа и снажан утицај који је на њега извршила платонистичка философија, те истиче да његово дело представља адекватан референтни оквир за генерално разумевање синтезе античке философије и хришћанске теологије. Иако би и други аутори попут Оригена и Светог Августина могли послужити овој анализи, аутор сматра да је Григорије Ниски примеренији избор, јер се у његовом делу ова синтеза огледа на нарочито кративан начин, стварајући бројне фундаменталне последице на развој црквене теологије на хришћанском Истоку. Штавише, Григоријев утицај, иако са осцилацијама, препознат је у читавој хришћанској екумени, за разлику од Оригена, чије је дело осуђено постхумно, и Августина, чији је утицај на Истоку остао углавном мали. Анализа коју аутор нуди у овом тексту даје значајан допринос бољем и темељнијем разумевању развоја хришћанске догматике, доприносећи на тај начин схватању рецепције философске мисли у систематској теологији.

**9)** **„Псеудоепиграф *Epistula Apostolorum* и његово место у развоју ране црквене теологије“**, ***Саборност* (2021), 15-30. DOI: 10.5937/sabornost2115015D** (**M51)**.

У овом раду аутор анализира *Epistula Apostolorum*, псеудоепиграфски спис настао средином другог века, који пружа важан увид у развој хришћанске теологије. Аутор истражује како су рани хришћани настојали да изразе своју веру, примљену путем откровења, уз истовремено очување божанске једности и мноштвености. Посебна пажња посвећена је њиховој борби против гностичких спекулација и докетских тенденција. Упркос теолошким недостацима и недореченостима овог списа, аутор истиче да они могу послужити као корисно средство за разумевање теолошких достигнућа каснијих генерација. Текст садржи и аналитички превод овог списа са старогрчког изворника.

**10)** **„Икономијска тријадологија: Иринеј Лионски, Тетрулијан и Иполит“**, ***Богословље* 2 (2020), 19-39.** (**М51)**.

Овај рад представља анализу икономијске тријадологије код Светог Иринеја Лионског, Тертулијана и Светог Иполита, у контексту њиховог сукоба са модалистима. Аутор компаративно анализира учења ових теолога, издвајајући њихове специфичности, као и заједничке мотиве и аргументацију. Рад указује на значајно место које су идеје ових аутора имале на пољу развоја тријадологије, истичући главне недостатке овако утврђене тријадологије, али и елементе који су касније препознати као аутентичан израз црквеног предања. Овај рад пружа вредну анализу икономијске тријадологије, бацајући ново светло на ово важно питање раног развоја тријадологије.

**11)** **„Ко су били Терапеути у *Vita Contemplativa* Филона Александријског?“**, ***Теолошки погледи* 52.3 (2019), 601-618. COBISS.SR-ID - 282028556 (М51**).

У овом чланку разматра се савремени приступ питању Терапеута, групе коју је Филон Александријски описао у спису *Vita Contemplativa*. Према доминантном мишљењу у савременој науци, Терапеути су били јудејска секта или заједница, док неки истраживачи сматрају да су плод Филонове утопијске фантазије. Супротно тим ставовима, у чланку се брани теза да извештај Евсевија Кесаријског у *Црквеној историји*, који Филонове Терапеуте доводи у везу с хришћанством, није неоснован. Аутор износи аргументе у прилог томе да је Евсевијево тумачење уверљивије од других, алтернативних претпоставки. Поред тога, аутор пружа и анализу која нуди значајне увиде у рани развој аскетских пракси што је од значаја за разумевање ових питања у оквиру хришћанске етике. Овај чланак је објављен 2019. године током трајања процеса за избор кандидата у звање ванредног професора, и није том приликом коришћен.

**12)** **„Маркел Анкирски: Писмо папи Јулију и фрагменти 42, 48 и 113 из *Против Аестерија*“**, ***Теолошки погледи* 53.1 (2020), 9-18. COBISS.SR-ID – 14085129 DOI: 10.46825/tv/2020-1-009-018** **(М51).**

Чланак пружа анализу дела Маркела Анкирског који је у одбрану своје правоверности написао више списа, укључујући и веома значајно писмо папи Јулију и полемичко дело против аријанца Астерија. Иако дело против Астерија није у целости сачувано, аутор представља нарочито значајне фрагменте 42, 48 и 113 које је превео са старогрчког заједно са споменутим писмом Папи Јулију. Ови текстови су значајни извори за христологију 4. и 5. века и пружају увид у развој теолошких идеја тог периода.

**13)** **„Св. Иполит Римски: *Против Ноетија*“**, ***Теолошки погледи* 53.2 (2020), 333-352. DOI: 10.46825/tv/2020-2-333-352 (М51)**.

Спис *Против Ноетија* Светог Иполита Римског треба посматрати у историјском контексту борбе за логички доследан одговор на питање како је Бог један, а истовремено Света Тројица. Овај текст пружа сведочанство о тешкоћама догматског формулисања хришћанске вере. Иако је садржај саме вере увек био исти и непроменљив, начин њеног дискурзивног излагања био је подложан променама. Ово потврђују списи Отаца и одлуке црквених Сабора, који су били кључни за догматско дефинисање хришћанских истина. Текст садржи превод списа са старогрчког који је пропраћен одговарајућим коментарима.

**14)** **„Татијан Асирац и његово место у развоју хришћанског богословља“**, ***Теолошки погледи* 53.3 (2020), 605-636. DOI: 10.46825/tv/2020-3-605-636** (**М51).**

Татијан заузима значајно место у историји ранохришћанске теологије, и његово дело пружа увиде у различите правце развоја богословља ране Цркве. Његов апологетски рад се методолошки разликује од осталих апологета тог периода, као што су Јустин, Атинагора, Климент и Мелитон, који су тежили да хришћанство представе прихватљивим за грчку културу. Татијан, међутим, наглашава надмоћ хришћанства у односу на грчку философију. Његово најпознатије дело, *Дијатесарон*, обезбедио му је трајно и поштовано место у традицији Цркава Истока. Ипак, његова енкратитска учења, као и елементи учења о Логосу, души и односу Старог Завета према хришћанском предању, сврстала су га међу јеретике. Анализа његових схватања које аутор у овом раду нуди је од кључне важности за разумевање развоја древног хришћанског богословља и историје догмата.

**15)** **„Ричард од Светог Виктора: личност и постојање“**, ***Саборност* (2020), 95-114. DOI: 10.5937/sabornost2014095D (M24).**

Аутор наглашава да Ричард од Светог Виктора заузима важно место у историји схоластике, посебно у контексту тријадологије. У овом раду истиче се његово схватање личности, где је однос постављен као кључно онтолошко одређење личности. Ричардова теологија ослања се на учења његових претходника, пре свега Тертулијана, Августина, и делимично Анселма. Иако су ова утемељења носила одређена ограничења, Ричардови увиди су донели новину у западно хришћанско богословље. Његово учење, иако утицајно, никада није до краја разрађено, остављајући отворена питања у мисли западне Цркве. Анализа тријадолошке персонологије овог схоластичког мислиоца указује на креативни приступ овој проблематици у оквирима схоластичке теологије који се у одређеној мери приближава мисаоним оквирима у којима се ово питање систематске теологије развило на Истоку.

**16)** **„Св. Августин: *admirabile commercium* и обожење“**, ***Богословље* 2 (2019), 64-85.** (**М51)**.

У овом чланку анализира се учење о обожењу у делу Светог Августина, са акцентом на значајно место које ово питање има у Августиновом теолошком систему. Иако је учење о обожењу дуго времена сматрано специфичним за источну православну теологију, без адекватних паралела код латинских отаца, савремена истраживања показују да и Августин говори о обожењу. У чланку се разматрају кључни аспекти Августиновог схватања обожења у контексту његове опште теолошке мисли, укључујући теме као што су сотириологија и есхатологија. Анализа коју аутор пружа представља допринос бољем разумевању појма обожења у свим његовим аспектима, што представља допринос разумевању историје развоја догмата у оквирима систематске теологије. Овај чланак је објављен 2019. године током трајања процеса кандидата за избор у ванредног професора, и није том приликом коришћен.

**17)** **„Soul according to St. Maximus the Confessor: Entity or Person?“**, **Vinzent M., Mitralexis S. (eds.), *Studia Patristica, Vol. CXXI - Papers presented at the Eighteenth International Conference on Patristic Studies held in Oxford 2019 (Volume 18: Individuality, Knowledge, Virtue and Existence in Maximus the Confessor)*, Peeters, 67-82. ISBN: 9789042947702. Doi: https://doi.org/10.2307/j.ctv27vt503.9. (M31).**

Учење о души представља прворазредно питање систематске теологије не само са антрополошког, већ пре свега са сотириолошког аспекта. Да ли душа треба да буде схваћена као засебни ентитет или може да буде поистовећена са личношћу? Овим питањем се аутор бави кроз анализу богословског становишта св. Максима Исповедника, у чијој мисли се налазе преломне тачке читаве црквене теологије. Према аутору, ослањајући се на неоплатонистичку традицију, св. Максим душу схвата као ентитет, а такође и као бестелесну и самоутемељену, што веома подсећа на становиште Прокла Дијадоха. Међутим, Максимово становиште је такође обликовано и под утицајем Кападокијаца и њиховог учења о личности, тако да Максим настоји да помири ова два становишта у чему не успева до краја.

**18)** **„Maximus' Relational Ontology: πρός τι and σχέσις“**, **in: *Studies in Maximus the Confessor's Opuscula Theologica et Polemica: Papers collected on the occasion of the Belgrade Colloquium on Saint Maximus, 3-4 February 2020*, Vladimir Cvetkovic, Alexis Leonas (eds.), Turnhout: Brepols Publishers, 2022. pp. 61-77. ISBN: 978-2-503-60083-3 Doi: 10.184/M.IPM-EB.5.131018 (М31)**.

У овом чланку аутор анализира употребу израза σχέσις у контексту аристотеловске категорије πρός τι у делу св. Максима Исповедника. Појам односа или релације један је од кључних појмова тријадологије са фундаменталним последицама по хришћанску антропологију и сотириологију. Аутор констатује да св. Максим Исповедник у неким случајевима релацију схвата у смислу Порфиријевог тумачења Аристотела, док у другим случајевима напушта овакво схватање и следује традицији Великих Кападокијаца. Ова двојност приступа нам показује да је у време св. Максима, релациона онтологија коју су утемељили Кападокијци већ увелико заузела значајно место у догматској теологији и етаблирала се као кључни богословски мотив са најснажнијим експаланаторским потенцијалом, надваладавајући класично философско значење које није било кадро да на адекватан начин одговори богословским изазовима.

**19)** **„Аскетске стратегије у *Vita Contemplativa* Филона Александријског“ у: *Видјехом свјет истиниј: Исихазам у животу Цркве српских и поморских земаља, Зборник радова научног скупа (Манастир Тумане, 14. Септембар 2019)*, З. Матић (ур.), Београд – Пожаревац: Институт за систематско богословље ПБФ БУ – Одбор за просвету и културу ЕПБ, 2020, 53-71. ISBN - 978-86-87329-78-2; COBISS.SR-ID - 281767948 (М61)**.

У овом чланку анализира се дело *Vita Contemplativa* Филона Александријског, које има значајно место у историји развоја хришћанске аскетике. Посебна пажња је посвећена Филоновом опису религиозне групе Терапеута, чији је идентитет и даље предмет расправе. Овај спис је од посебног значаја због сличности са монашким праксама каснијих хришћанских заједница, што је Јевсевије Кесаријски раније тумачио као опис хришћанске заједнице. У првом делу чланка, аутор систематски излаже учења и праксе Терапеута, док се други део фокусира на Филоново схватање аскезе и њеног циља. Поред тога, разматра се синтеза етичких постулата које је Филон изградио на основу библијских и јелинских извора.

**20)** **„Црквене службе и клерикализам: секуларизам из еклисиолошке перспективе“** **у: *Место еклисиологије у савременом систематском богословљу* (11.фебруар 2021.), ур. З. Матић, Р. Кисић, А. Ђаковац, Београд – Пожаревац: Институт за систематско богословље ПБФ БУ – Одбор за просвету и културу ЕПБ, 2021. ISBN - 978-86-7405-237-2 COBISS.SR-ID - 35705865** (**М61)**.

У овом чланку аутор се са еклисиолошког становишта бави проблемом клерикализма као феноменом унутрашњег процеса секуларизације у самој Цркви. Према аутору, унутрашња секуларизација се првенствено огледа у подвајању између клира и верног народа са једне стране, и међу самим јерархијским службама. Аутор анализира процесе који су довели до овакве ситуације, као и последице по еклисиолошко самопоимање Цркве. С друге стране, антиклерикализам се, поред свог класичног значења, јавља и унутар Цркве, као реакција на процес унутрашње секуларизације. Нити клерилакизам нити антиклерикализам заснован на секуларним основама не могу да изнедре одговарајуће решење за проблеме Цркве. Према аутору, једини исправни пут јесте следовање евхаристијском предању Цркве које на исправан начин утвршује место и значај црквених служни.

**21)** **„Универзалност и партикуларност спасења у Христу?“ у: *Место сотириологије у савременом систематском богословљу*, З. Матић А. Ђаковац, Р. Кисић (ур.), Институт за систематско богословље ПБФ УБ, Београд, 2022, 97-124. ISBN - 978-86-7405-238-9; COBISS.SR-ID - 80683273 М61**.

У овом раду аутор истражује два супротстављена сотириолошка модела. Према универзалистичком моделу спасење у Христу је обезбеђено свим људима, тачније читавој творевини, док је према партикуларнстичком моделу оно намењено само онима који својом слободном вољом одаберу да буду спасени. Код оба модела се уочавају извесни проблеми. Универзалистички модел се суочава са искушењем суштинског порицања онтолошког значаја слободне воље, док партикуларилистички модел треба да одговори на питање да ли је и на који начин уопште могуће утемељење постојања мимо заједнице са Богом. Партикуларистички модел је у прилици да понуди и решење према коме проклети одлазе или се враћају у небиће. Мешутим, ово решење треба пре свега да одговори на приговор везан за јединство читаве створене природе која је возглављена у Христу. У овој студији, на основу увида св. Григорија Ниског и св. Максима Исповедника, аутор предлаже сотириолошки модел који остаје веран предањским формулацијама, али истовремено нуди решње за проблеме које оба поменута модела не успевају да избегну.

**22)** **„Личност и суштина: Осврт на негативну рецепцију теологије личности митрополита Јована Зизијуласа“** **у: *Допринос митрополита пергамског Јована (Зизијуласа) савременом систематском богословљу*, З. Матић, Р. Кисић, А. Ђаковац (ур.), Београд – Пожаревац: Институт за Систематско богословље ПБФ УБ, Одбор за просвету и културу ЕПБ, 2024, 43-66. doi: 10.46793/MitJovan23.043DJ** **(М61)**.

Дело митрополита Јована Зизијуласа оставило је дубок траг у теологији, због чега је његово учење о личности често предмет и одобравања и критике. Овај рад се бави критикама Зизијуласовог учења о личности, које је централно за његову тријадологију, христологију и антропологију. Аутор сматра да су те критике недовољно утемељене и настоји то аргументовано показати. Циљ није представити Зизијуласа као непогрешивог, али аутор верује да још није дошло време за потпуније учење о личности од његовог. Због ширине теме, многи детаљи су изостављени у корист прегледа полемике.

**23)** **„Патристичка егзегеза и верска настава“, *Свето Писмо у верској настави: зборник радова са научног скупа, Београд, Библијски институт Православног богословског факултета (23. септембар 2023. године)*, Београд: Православни богословски факултет Универзитета, Библијски институт: Одбор за верску наставу Архиепископије београдско-карловачке, 2024, 221-230. ISBN - 978-86-7405-277-8; COBISS.SR-ID - 151978249** (**М63)**.

У овом раду аутор анализира богословске и историјске основе за коришћење светоотачког наслеђа у савременој верској настави, износећи и различите практичне предлоге и сугестије. Овај рад представља занимљиву апликацију систематског богословља на верску наставу, што доприноси њеном даљем побољшавању и развитку.

**Учешће у научним пројектима и научним скуповима**

Александар Ђаковац је у оквиру CEEPUS пројекта (bioethics-network CIII-AT-0502-06-1516) боравио у Бечу, где је на Католичком богословском факултету Универзитета у Бечу одржао предавања: „Ethics and ontology. The place of bioethics in the context of Salvation“ и „Filioque and the Monarchy of the Father. A Glimpse of the Eastern Perspective“ (https://okk-ktf.univie.ac.at/news-events/detail/news/ceepus-kooperation-prof-aleksandar-djakovac-belgrad/).

Кандидат је такође учествовао и у званичном међурелигијском дијалогу између Српске Православне Цркве и Исламске Републике Ирана. На основу одлуке Светог Архијерејског Синода Српске Православне Цркве, био је члан делгације за међурелигијски дијалог и конференције „Религија и здравље у свету после короне“, која је одржана у Ирану 2022. године.

Од избора за ванредног професора, др Александар Ђаковац је учествовао на **16 међународних**, и **6 домаћих** конференција и научних скупова.

Редовно учествује на пројекту *Subsidia Maximiana* посвећеном стваралаштву Св. Максима Исповедника у организацији Karoli University of the Reformed Chirch in Hungary. Радови са ових конференција на којима учествују најеминнтнији познаваоци дела св. Максима се публикују у оквиру едиције *Instrumenta Patristica et Mediaevalia*, која је део серије *Corpus Christianorum*, Brepols, Turnhout. До сада је одржано пет скупова на којима је Ђаковац имао самостална излагања, која су или публикована или у процесу публиковања. Одржане су следеће конференције: **1)** 3-4.02.2020 – *Opuscula Theologica et polemica of St. Maximus the Confessor*, на којој је Ђаковац учествовао са излагањем: „Maximus' Relational Ontology: πρός τι and σχέσις“; **2)** 3-4.02.2021 – *Ambiguum 10 of St. Maximus the Confessor in modern study*, са излагањем: „St. Maximus the Confessor and the Hermeticism: Possible Inspiration?“ **3)** 3-4.02.2022 – *Chapters on charity of St Maximus the Confessor*, са излагањем: „Love as an Eschatological Mode of Existence in St. Maximus the Confessor“; **4)** 3-4.02.2023 – *Letters of St. Maximus*, са излагањем „Some aspects of *Pronoia* and *logoi* in the First Letter of St. Maximus“; **5)** 1-3.02.2024 – *The Will in Maximus the Confessor*, са излагањем: „Will and Deification: Some Notes on the Anthropological Consequences of St. Maximus the Confessor's Diothelite Christology“.

Кандидат је учествовао и на следећим међународним конференцијама за шта је приложио доказе:

**1)** *24th International Congress of Byzantine Studies. Byzantium – Bridge Between Worlds*. Venice and Padua, 22-27. August 2022.

**2)** *International Scientific Conference: The Philosophy of Ksenija Atanasijević*, Belgrade Rectorate building, Belgrade, Serbia, 26-27. May 2022.

**3)** *International Conference: Religion and Social Processes in Southeast Europe*, Belgrade, 3-4 June 2022.

**4)** Poimanje i odnos prem Svetom u suvremenoj kulturi, Međunarodni znanstveni simpozij, Rijeka, 18. Mart 2022.

**5)** *Colloquium Origenianum Tertium Decimum*, Münster, 15.–19. August 2022.

**6)** *Byzantine Heritge Today – What Eastern Roman Empire Mens to Us?*. Faculty of Orthodox Theology “Saint Basil of Ostrog” in Foča, Republic of Srpska, 07-09.05.2023.

**7)** *20th annual Conference of the International Society for Neoplatonic Studies*. Catania, Italy – June 14-17, 2023.

**8)** *Gesellschaft als kirchliche Aufgabe Kirchen in Ost und West als gesellschaftlicher Akteur in pluralen Gesellschaften*, Ostkircheninstitut der Diözese Regensburg und Fakultät für Orthodoxe Theologie Belgrad. Kolloquium 7.-10. September 2023 in Belgrad.

**9)** *The Fifth International Interdisciplinary Gestalt Congress*: *Moving Edges of Psychotherapty. Fields and strategies of application*. Malta: 21 – 24 September 2023.

**10)** *„ΖΩΟΝ ΠΟΛΙΤΙΚΟΝ – ΖΩΟΝ ΘΕΟΥΜΕΝΟΝ“, Човјек, друштво, Црква у 21. вијеку*, Универзитет у Источном Сарајеву, Православни богословски факултет „Свети Василије Острошки“ Фоча, 16-18. јула 2024.

**11)** *XIX. International Conference on Patristic Studies*, Oxford 5.-9. August 2024.

Такође је учествовао и на следећим скуповима националног значаја:

**1)** „Објашњење и разумевање у филозофији и науци“. САНУ и Одељење за филозофију филозофског факултета УБ Излагање на тему: „Вера и разумевање“. 5-7. децембар 2023.

**2)** *Место еклисиологије у савременом систематском богословљу*, Институт за систематско богословље, Православни богословски факултет Универзитета у Београду, 11. фебруар 2021.

**3)** *Место сотириологије у савременом систематском богословљу*, Институт за систематско богословље, Православни богословски факултет Универзитета у Београду, 29. март, 2022.

**4)** *Објашњење и разумевање у филозофији и науци*, САНУ и Одељење за филозофију филозофског факултета УБ, 5-7. децембар 2023.

**5)** *Допринос митрополита пергамског Јована (Зизијуласа) савременом систематском богословљу*, Институт за систематско богословље, Православни богословски факултет Универзитета у Београду, 13. децембар 2023.

**6)** *Теолошки дани*, Научна конференција одражана 21. октобра 2023. године на Православном богословском факултету Универзитета у Београду.

Кандидат је члан Друштва за хришћанску етику (*The Society of Christian Ethics*) од 2018. године (https://soce.memberclicks.net/article-iii--membership).

**Хетероцитати**

Комсија констатује да кандидат испуњава и услов за избор у звање редовног професора, 10 хетероцитата, остваривши укупно 30.

# Педагошки рад

Кандидат је током свог рада на Православном богословском факултету Универзитета у Београду показао изузетну посвећеност настави, примењујући савремене методе и активно укључујући студенте у наставни процес. Кроз менторски рад, употребу савремених технологија, као и кроз самосталне преводе теолошких извора, кандидат је значајно допринео академском и духовном развоју студената.

Од избора у претходно звање, кандидат предаје и води вежбе студентима треће године катихетског и пастирског смера на предмету *Догматика 1 са упоредним богословљем*. Такође предаје на предмету *Хришћанска етика* (2021/2022, и 2014/2015) за оба смера, као и на предмету *Онтологија и етика* на Мастер студијама. Кандидат је држао предавања и на предмету *Развој богословља код Срба* на Мастер студијама (2022/2023), док на докторским студијама предаје на предмету *Развој Христологије од трећег до седмог века*.

У извођењу наставе, кандидат редовно користи савремене методе и технологије, прилагођавајући се потребама студената. Настава је најчешће организована у форми дијалога, чиме се студенти подстичу на активно учешће и дубље разумевање кључних богословских тема. Почетак сваког предавања посвећен је понављању претходно обрађеног градива, што омогућава студентима да постепено и систематски савладају сложене теолошке теме. Сам метод предавања заснован је на концепту концентричних кругова, где се најпре представљају основне тезе и оквир предавања, а затим се анализирају детаљи.

Кандидат користи савремена наставна средства, укључујући платформу Microsoft Teams, преко које студентима доставља писане верзије предавања и друге материјале, чиме им олакшава савладавање градива. Осим тога, кандидат редовно дели сопствене преводе изворних текстова са старогрчког и латинског, који до сада нису били доступни на српском језику, а који су од великог значаја за дубље и свеобухватније разумевање предавања.

У оквиру вежби, посебна пажња посвећује се анализи изворних текстова, подстичући студенте на самосталан рад и темељно истраживање Светог Писма и Предања Цркве. Студенти су подстакнути да питањима и коментарима допринесу наставном процесу, што јача њихове критичке и аналитичке способности. Кандидат наглашава егзистенцијални значај богословских питања, подвлачећи важност систематског богословља у контексту живота Цркве и њене мисије.

На Мастер студијама, студенти имају предиспитну обавезу писања семинарског рада. Кандидат, у оквиру менторског рада, помаже студентима у одабиру теме и пружа им детаљна упутства за израду рада. Кроз консултације, студентима указује на релевантну литературу коју нису укључили, пружајући им драгоцену помоћ у изради радова. По завршетку рада, прегледа и даје повратне информације, подстичући их да унапређују свој истраживачки рад. Усмена одбрана семинарских радова представља важан сегмент наставе, што студентима омогућава да стекну драгоцено искуство у презентовању и одбрани својих истраживања.

Поред редовних предавања, кандидат одржава консултације са студентима, и активно комуницира са њима путем електронске поште, пружајући брзе и темељне одговоре на њихове упите. Кроз овај приступ, кандидат не само да подстиче критичко размишљање и истраживачки рад, већ и гради јак менторски однос са студентима, чиме доприноси њиховом академском и духовном развоју. Кандидат је у периоду од избора у звање ванредног професора имао високе оцене у студентским анкетама (и то: 2019/2020 – 4,16; 2020/2021 – 4,16; 2021/2022 – 4,44; 2022/2023 – 4,16; 2023/2024 – 4,54).

Кандидат је такође активно укључен у рад на обезбеђивању научног подмлатка, учествујући у **2** комисије за одбрану докторских дисертација, као члан Комисије за одбрану **2** завршна рада на основним студијама, ментор **9** мастер радова и члан Комисије за одбрану **28** мастер радова.

# Стручно-професионални допринос

Стручно-професионални допринос проф. др Александра Ђаковца исказан је вишеструко и после његовог избора у звање ванредног професора, како на факултету, тако и ангажовањем у академској и широј друштвеној заједници.

На Православном богословском факултету је обављао или обавља важне дужности. Био је Шеф катедре за Етику (2021.-2023.), а од 2023. године обавља дужност Управника групе за Систематску теологију. Заменик је управника *Института за систематско богословље* Православног богословског факултета Универзитета у Београду од његовог оснивања 2018. године, у чијим активностима учествује кроз организацију научних конференција и коликвијума. Издавачка делатност Института током последњих година бележи квалитативан развој, у чему кандидат има значајну улогу као уредник више издања и суорганизатор неколико научних скупова. Ови скупови су допринели актуализацији важних тема из систематског богословља, привукавши пажњу студената, доктораната и наставника факултета.

Александар Ђаковац је од 2020. до данас редовно биран за члана Комисије за упис на основне студије Православног богословског факултета, где је са колегама члановима Комисије учествовао у организацији пријемног испита, припремама тестова за полагање пријемног, као и свим пратећим активностима. Такође и у више наврата (2022.-2024.) био члан Комисије за упис на докторске студије.

У периоду од претходног избора у звање, кандидат је показао приљежност и у рецензентском раду. Тако је рецензирао **две научне монографије, и један Зборник научних радова**: **1)** Златко Матић, *Они од пута: Предлог сапутничке (син-одалне) еклисиологије*, Пожаревац: Епархија браничевска, Одбор за просвету и културу, 2021. ISBN 978-86-87329-88-1. **2)** Antun Jupandžić i Richarda Pavlić, *Grgur Palamas. Otajstvo spasenja kao milost divinizacije*, Zagreb: Glas koncila, 2021. ISBN 978-953-241-629-9. **3)** Vera Mevorah, Željko Šarić, Predrag Krstić (ур.), *Holokaust i teologija*, Beograd: Institut za filozofiju i društvenu teoriju; Banja Luka : Filozofski fakultet, 2023 ISBN 978-86-82324-28-7.

Кандидат је такође био и **рецензент** многобројних чланака у различитим научним часописима на српском и енглеском језику (**укупно 41 рецензија**), као што су: *Саборност,* Пожаревац (4), *Теолошки погледи,* Београд (16), *Philotheos,* Београд (2), *Filozofska istraživanja*, Zagreb. (1), *Годишњак, Часопис православног богословског факултета Универзитета у источном Сарајеву* (1), *Богословље,* Београд (7), *Црквене студије,* Ниш (2), *Култура,* Београд (1), *Наслеђе, Крагујевац* (2), *Filozofija i društvo,* Београд (1), *Социолошки преглед* (1).

Кандидат је члан редакцијског одбора научног часописа „Саборност-Теолошки годишњак“ (ISSN 1450-9148) од 2013.- 2024., као и гостујући уредник (са В. Коларићем) тематског броја часописа Култура 178-179 за 2023. годину, „Хришћанство и савремена култура“ (ISSN 0023-5164).

Поред наведеног, др Александар Ђаковац је био један од уредника зборника научних радова: 1) *Теолошки дани: зборник радова са Научне конференције „Теолошки дани 2023“, одржане 21. октобра 2023. године на Православном богословском факултету Универзитета у Београду*, Београд: Православни богословски факултет Универзитета, 2024. ISBN - 978-86-7405-276-1 COBISS.SR-ID – 152823049; 2) *Допринос митрополита пергамског Јована (Зизијуласа) савременом систематском богословљу*, Београд – Пожаревац: Институт за Систематско богословље ПБФ УБ, Одбор за просвету и културу ЕПБ, 2024. ISBN - 978-86-7405-239-6; COBISS.SR-ID – 148242697; 3) *Место сотириологије у савременом систематском богословљу*, Институт за систематско богословље ПБФ УБ, Београд, 2022, 97-124. ISBN - 978-86-7405-238-9; COBISS.SR-ID – 80683273; 4) *Место еклисиологије у савременом систематском богословљу*, Београд – Пожаревац: Институт за систематско богословље ПБФ БУ – Одбор за просвету и културу ЕПБ, 2021. ISBN - 978-86-7405-237-2. COBISS.SR-ID – 35705865.

Кандидат је био и члан организационог одбора научних скупова националног значаја: **1)** „Допримос митрополита пергамског Јована (Зизијуласа) савременом систематском богословљу“, одржан 12. децембра 2023. године; **2)** „Место сотириологије у савременом систематскм богословљу“, одржан 29. марта 2022. године; **3)** „Место еклисиологије у савременом систематскм богословљу“, одржан 11. фебруара 2021. године.

Поред наведеног, др Александар Ђаковац је био члан три Комисије за одбрану докторских дисертација, и то:

Докторанда Православног богословског факултета Вукашина Милићевића, наслов дисертације: *Аспекти проблема времeна код Св. Максима Исповедника* (https://phaidrabg.bg.ac.rs/view/o:20574)

Докторанда Православног богословског факултета Бошка Ерића, наслов дисертације: *Схватање спасења код сиријакофоних аутора IV века у делима Јакова Афраата, Светог Јефрема Сиријског и Књизи степена* (Одлука Наставно-научног већа ПБФ УБ од 16. 7. 2020).

Докторанда Филозофског факултетеа Универзитета у Београду, Раденка Гудељевића, наслов дисертације: Калам космолошки аргумент и (а)теизам у полемици између Вилијама Л. Крејга и Квентина Смита. (Одлука Наставно-научног већа Фулозофског факултета УБ од 19.09.2024).

# Закључно мишљење и предлог комисије

# Кандидат др Александар Ђаковац испуњава у потпуности све законске услове за избор у звање редовног професора. Његов досадашњи научно-истраживачки рад, који обухвата објављене научне радове, учешће на међународним и националним скуповима и научним пројектима, као и сарадњу са другим научним институцијама и стручним организацијама у земљи и иностранству, у комбинацији са његовим педагошким ангажовањем на развоју наставе и научно-наставног подмлатка, поставио га је у ред најплодотворнијих и најугледнијих богослова. Посебно значајан допринос др Ђаковца је нови и савремени начин изучавања практичног богословља.

Узимајући у обзир све ове аспекте, Комисија са задовољством предлаже Изборном већу Православног богословског факултета Универзитета у Београду, да прихвати реферат Комисије и упути предлог Стручном већу за друштвено-хуманистичке науке Универзитета у Београду, за избор ванредног професора, др Александра Ђаковца, у звање редовног професора за ужу научну област *Систематска теологија,* са пуним радним временом на Православном богословском факултету Универзитета у Београду.

Београд,

29. 11. 2024. проф. др Игматије Мидић, редовни професор

Православног богословског факултета Универзитета у Београду

проф. др Здравко Јовановић, редовни професор Православног богословског факултета Универзитета у Београду

проф. др Душко Прелевић, редовни професор Филозофског факултета Универзитета у Београду